अधिकमासमा सम्झनु पर्ने एउटै कुरो हो - अधिक शुक्लपक्षमा मरेका व्यक्तिको श्राद्ध अर्को वर्ष त्यही महिनाको शुक्लपक्षमा हुन्छ भने अधिक कृष्णपक्षमा मरेका व्यक्तिको श्राद्ध अर्को वर्षको एकमहिना पछिको कृष्णपक्षको तिथि समातेर गर्नुपर्दछ । जस्तै यस पटक अधिक भाद्र शुक्ल पक्ष अर्थात् २०६९/०५/०२ गतेदेखि २०६९/०५/१५ भित्र मरेका व्यक्तिको श्राद्ध अर्को वर्ष भाद्र शुक्ल पक्षमा गर्नु पर्दछ भने अधिककृष्ण पक्ष अर्थात् २०६९/०५/१६ गतेदेखि २०६९/०५/३१ सम्म मरेका व्यक्तिको वार्षिक श्राद्ध आगामी २०७० सालको आश्विन कृष्णपक्षमा गर्नुपर्दछ। त्यस्तै यसपाली मलमासको शुक्लपक्षमा मरेकाहरूको एकोद्दिष्ट श्राद्ध प्रत्येक वर्ष भाद्र शुक्ल पक्षमा पर्ने तिथि समातेर र मलमासको कृष्णपक्षमा मरेकाहरूको एकोद्दिष्ट श्राद्ध प्रत्येक वर्ष आश्विन कृष्ण पक्षको सम्बद्ध तिथि समातेर गर्नुपर्दछ । तर फेरि भाद्र महिनामा नै मलमास पर्न आयो भने मलमासको सम्बद्ध तिथि समातेर एकोद्दिष्ट गर्नु पर्दछ।

जुमानु राई नेपाली राष्ट्रिय टोलीका सदस्य हुन्।उनले नेपाली टोलीबाट स्ट्राइकरका रूपमा खेल्ने गर्दथे तर पछिल्लो समयहरूमा नेपाली टिममा नयाँ स्टार खेलाडीहरूको उदय पश्चात् उनी सन् २०१४ पछि राष्ट्रिय टिममा पर्न सकेका छैनन् ।

यो एक चञ्चल प्रकृतिको राग हो। प्राचीन ग्रन्थमा यो राग का उल्लेख भेटिदैन,अत: यो राग बहारको रचना मध्य कालमा भएको मानिन्छ। संगीत मर्मज्ञहरू यो राग बागेश्वरी ,अडाना र मियाँ मल्हारको मिश्रणबाट रचना भएको विश्वाश गर्दछन्। यो रागको चलन(अलंकार) सप्तकको उत्तर अंग तथा तार सप्तकमा हुने कारण उत्तरांग प्रधान राग अन्तर्गत राखिएको छ ।यो रागको गायन समय मध्य रात्रि हो तथापि बसंत ॠतुमा हर समय गाउने परम्परा छ ।

यस जातिका साक्षरताको स्थिति त्यति सन्तोषजनक छैन। ६५ दशमलव ४ प्रतिशत साक्षर रहेको यो जाति पहिचान गरिएको सय जातिमध्ये बाइसाँै स्थानमा पर्दछ। यो जाति अहिले पिछडा वर्गमा सूचीकृत भएको पाइन्छ, तर सुविधाबाट वञ्चित छ। सामाजिक रूपमा पिछडिएको जातिका रूपमा कलवार जाति पर्दछ। यिनीहरूको शैक्षिक तथा आर्थिक अवस्था सुदृढ छैन। यो जाति मुख्यतः व्यापार र कृषि व्यवसायमा मुख्य रूपमा संलग्न रहेको पाइन्छ।

खगेन्द्र संग्रौला नेपालका प्रगतिशील साहित्यकार हुन्। कथा र नाटक विधामा विशेष कलम चलाउने संग्रौला पछिल्लो समयमा विभिन्न पत्रपत्रिकामा राजनीतिक लेख हरू लेख्ने गर्छन्।